Alba Etxeko Ama Birjina

Albako Etxeko Ama Birjina () Rafael Sanzio artista errenazentista italiarrak 1511n egindako margolana da. Taula gaineko olio-pintura da, XIX. mendean mihisera transferitu zena. Irudia biribila da eta 98 zentimetroko diametrokoa du. Ameriketako Estatu Batuetako Washingtongo Arte Galeria Nazionalean gordetzen da.Pierluigi De Vecchi, Raffaello, Rizzoli, Milan, 1975.

 Historia 
Ama Birjina hau Paolo Giovioren enkargu bat izan zen, Nocera dei Paganiko Olivetanoen elizara bidaltzeko asmoa zuena. 1686an Gaspar de Haro y Fernández de Cordobak, Carpioko VII. markesak, Napoliko erregeorde zelarik, margolana erosi zuen. Oinordetzaz, XVIII. mendean pintura Albako Etxe espainiarrarena izan zen; horregatik darama haren izena. 1802an, María Teresa de Silva, XIII. Albako dukesa hil ondoren, margolana Edmund Bourke enbaxadore daniarrari saldu zitzaion eta Erresuma Batuko eta Frantziako bildumetatik igaro zen. 1836an Nikolas I.a Errusiakoak erosi zuen eta San Petersburgoko Hermitage Museo Inperialaren elementu nagusietariko bat bihurtu zuen. Mende bat geroago, gobernu sobietarrak ezkutuan 1.166 400 dolarreko zifra errekorrean saldu zion Andrew W. Melloni. Mellonek Washingtongo D. C. Arte Galeria Nazionalari eman zion bere bildumaren gainerako bildumarekin batera. Gaur egun bertan ikus daiteke.https://web.archive.org/web/20070625100751/http://www.nga.gov/collection/gallery/gg20/gg20-32.0-prov.html

 Deskribapena 
Ama Birjina, Jesus Haurra eta Joan Bataiatzailea irudikatzen ditu. Atzean italiar paisaia tipikoa ikus daiteke. San Joan Bautistak Jesusengana doan gurutze bati eusten dio, eta haurra heltzen ari da. Hiru pertsonaiak gurutzeari begira daude. 
Hirurak diseinu zirkularraren ezkerraldean bilduta daude, baina Ama Birjinaren beso luzatuak eta bere geruza flotagarriak irudia orekatzen dute. Michelangeloren Tondo Doni lanaren eraginak ikus daitezke, adibidez, Ama Birjinaren irudiaren ikuskera indartsuan, eta oihalen tratamenduan nolabaiteko gogortasunean. Hala ere, aurpegiek eta, batez ere, haurren irudiek Rafaelen artearen gozotasun tipikoa erakusten dute.https://www.nga.gov/collection/art-object-page.26.html

 Erreferentziak 

 Kanpo estekak 
 :Washingtongo Arte Galeria Nazionalaren webguneko fitxa.

Kategoria:Pizkundeko margolanak
Kategoria:Ama Birjinaren irudikapenak
Kategoria:Erlijio-margolanak
Kategoria:Raffaello Sanzioren margolanak
Kategoria:1511ko margolanak
Kategoria:Washingtongo Arte Galeria Nazionalaren bildumak
Kategoria:Biluzi artistikoak
Kategoria:Joan Bataiatzailea agertzen den margolanak
Kategoria:Jesusen ikonografia
Kategoria:Taula margotuak